જામનગર જિલ્લાના જોડિયા તાલુકામાં ઊંડ નદીમાંથી કાળા સોના રૂપે પુષ્કળ પ્રમાણમાં રેતી નીકળી રહી છે અને સરકાર દ્વારા આ વિસ્તારમાં કાયદેસરની લીઝ મંજૂરી આપી હોવા છતાં પણ જોડિયા તાલુકા ભાજપના ઉપપ્રમુખ દ્વારા માફિયાગીરી ચાલુ કરી લીઝ ધારક પાસેથી જો લીઝ ચાલુ રાખવી હોય તો દરરોજ ચાર ગાડી એટલે કે, લાખો રૂપિયાનો દૈનિક હપ્તો માંગતા ખળભળાટ મચી જવા પામ્યો છે અને ભાજપ ઉપપ્રમુખનો આ ચકચારી ઑડિયો હાલ સોશિયલ મીડિયામાં વાયરલ થતાં ચકચાર જાગી છે.